b'\n_START_ARTICLE_\nBookBeat\n_START_PARAGRAPH_\nBookBeat on tilauspalvelu, joka tarjoaa mahdollisuuden kuunnella digitaalisia \xc3\xa4\xc3\xa4nikirjoja ja lukea e-kirjoja \xc3\xa4lypuhelimilla ja tableteilla. Kiinte\xc3\xa4\xc3\xa4 kuukausimaksua vastaan k\xc3\xa4ytt\xc3\xa4j\xc3\xa4 saa lukea ja kuunnella palvelussa tarjottuja e-kirjoja ja \xc3\xa4\xc3\xa4nikirjoja rajattomasti. BookBeatin valikoima kattaa Suomessa useimmat kustantamot ja suomenkielisten \xc3\xa4\xc3\xa4nikirjojen tarjonta on lis\xc3\xa4\xc3\xa4ntynyt voimakkaasti. Tarjolla on laaja valikoima my\xc3\xb6s englannin ja ruotsinkielisi\xc3\xa4 \xc3\xa4\xc3\xa4nikirjoja ja e-kirjoja. Suomalaisista kustantamoista WSOY, Tammi ja Kosmos kuuluvat samaan konserniin kuin BookBeat. Palvelu toimii iPhonella, iPadilla ja Android-laitteilla.\n_START_SECTION_\nHistoria\n_START_PARAGRAPH_\nBookBeat perustettiin 2015 ja kuuluu Bonnier-konsernin Bonnier Books -toimialaan. Ensimm\xc3\xa4inen versio palvelusta avattiin pienelle testiryhm\xc3\xa4lle marraskuussa 2015 ja helmikuussa 2016 palvelu lanseerattiin laajemmalle yleis\xc3\xb6lle Ruotsissa. Suomessa BookBeat lanseerattiin toukokuussa 2016. BookBeat, yhdess\xc3\xa4 muiden suoratoistopalveluiden kanssa, on nostanut \xc3\xa4\xc3\xa4nikirjojen myynti\xc3\xa4 rajusti Suomessa. Ladattavien \xc3\xa4\xc3\xa4nikirjojen myynti kasvoi 181\xc2\xa0% vuonna 2017. BookBeat on \xc3\xa4\xc3\xa4nikirjapalveluista selv\xc3\xa4 markkinajohtaja Suomessa ja vastasi vuonna 2017 90-prosenttisesti digitaalisten kirjojen markkinan kasvusta.\n_START_SECTION_\nToiminta-alue\n_START_PARAGRAPH_\nBookBeat toimii Suomessa, jossa se on markkinajohtaja, sek\xc3\xa4 Ruotsissa. Helmikuussa 2017 BookBeat lanseerattiin my\xc3\xb6s Yhdistyneess\xc3\xa4 kuningaskunnassa, ja valikoimissa on sek\xc3\xa4 Bonnierin kirjoja ett\xc3\xa4 noin 9000 kirjaa HarperCollins-kustantamolta. Syksyll\xc3\xa4 2017 BookBeat lanseerattiin my\xc3\xb6s Saksassa.'